**Ρόδος, 28/06/2021**

**Αριθ. πρωτ : 4847**

**Περίληψη Διακήρυξης**

Η Περιφέρεια Νοτίου Αιγαίου - Περιφερειακή Ενότητα Δωδεκανήσου **προκηρύσσει** την **Εφαρμογή Δυναμικού Συστήματος Αγορών (ΔΣΑ) του άρθρου 33 του Ν. 4412/2016 για την ανάθεση υπηρεσιών μεταφοράς μαθητών Δημόσιων Σχολείων χωρικής αρμοδιότητας ΠΕ Δωδεκανήσου για τα σχολικά έτη 2021-2022 και 2022-2023, με κριτήριο κατακύρωσης τη χαμηλότερη τιμή ανά δρομολόγιο ή ομάδα δρομολογίων της εκάστοτε πρόσκλησης υποβολής προφορών, συνολικού προϋπολογισμού, συμπεριλαμβανομένων του ΦΠΑ, και του δικαιώματος προαίρεσης έως 25%, 2.410.888,55 €** **(CPV 60130000-8 Υπηρεσίες Ειδικών Οδικών Μεταφορών Επιβατών),** όπως αναλυτικά περιγράφεται στη Διακήρυξη.

Η ισχύς του ΔΣΑ θα αρχίσει από την ημερομηνία της παρούσας ανακοίνωσης και θα διαρκέσει για περίοδο δύο (2) ετών και έως το πέρας του σχολικού έτους 2022-2023.

Η εφαρμογή του ΔΣΑ θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της διαδικτυακής πύλης [www.promitheus.gov.gr](http://www.promitheus.gov.gr) ύστερα από προθεσμία **τριάντα (30) τουλάχιστον ημερών**, από την ημερομηνία ηλεκτρονικής αποστολής της Διακήρυξης στην Υπηρεσία Επίσημων Εκδόσεων των Ευρωπαϊκών Κοινοτήτων, σύμφωνα με τα οριζόμενα στα άρθρα 27 και 33 του N. 4412/2016, με καταληκτική ημερομηνία υποβολής αιτήσεων συμμετοχής την **26 /07/2021 και ώρα 12:00.**

Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στο άρθρο 9 της υπ’ αριθμ. 56902/215/19-5-2017 Υπουργικής Απόφασης με θέμα «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)».

Για να συμπεριληφθεί στο ΔΣΑ ένας οικονομικός φορέας, απαιτείται αφενός να πληροί τα κριτήρια επιλογής και αφ’ ετέρου να καταθέσει αίτηση συμμετοχής σύμφωνα με τα οριζόμενα στην Διακήρυξη. Κάθε οικονομικός φορέας που ενδιαφέρεται να ενταχθεί στο ΔΣΑ, μπορεί να υποβάλει αίτηση συμμετοχής ως ακολούθως:

1. στο πλαίσιο της παρούσας Διακήρυξης και

2. καθ’ όλη την διάρκεια του ΔΣΑ.

Τα δικαιολογητικά που αφορούν την υποβολή **αιτήσεων συμμετοχής** θα προσκομίζονται στην υπηρεσία και σε έντυπη μορφή, εντός τριών (3) εργάσιμων ημερών από την ηλεκτρονική υποβολή, **πλην** των εγγράφων που έχουν υπογραφεί από τον ίδιο τον οικονομικό φορέα και φέρουν την ψηφιακή του υπογραφή.

Ο χρόνος ισχύος των **αιτήσεων συμμετοχής** είναι ως την καταληκτική ημερομηνία ισχύος του ΔΣΑ. Αίτηση συμμετοχής που ορίζει χρόνο ισχύος μικρότερο του παραπάνω αναφερόμενου απορρίπτεται ως απαράδεκτη.

Aκριβές αντίγραφο

Μετά την έναρξη της εφαρμογής του ΔΣΑ και κατά τη χρονική περίοδο ισχύος του, κάθε φορά που προκύπτει ανάγκη ανάθεσης μίας ή περισσότερων συμβάσεων, η ΠΕ Δωδεκανήσου της Περιφέρειας Νοτίου Αιγαίου θα δημοσιεύει πρόσκληση υποβολής προσφορών για τη σύναψη αυτών, με προθεσμία υποβολής οικονομικών προσφορών εντός 8 ημερών από την ημερομηνία αποστολής της πρόσκλησης μέσω του ΕΣΗΔΗΣ, σε όσους οικονομικούς φορείς έχουν γίνει αποδεκτοί στο ΔΣΑ.

Η πρόσκληση υποβολής προσφορών αποστέλλεται σε όλους τους οικονομικούς φορείς οι οποίοι, κατά την ημερομηνία αποστολής της, έχουν ήδη γίνει δεκτοί στο ΔΣΑ.

Το αντικείμενο της εκάστοτε πρόσκλησης υποβολής προσφορών δύναται να υποδιαιρείται σε τμήματα/ομάδες ειδών και οι διαγωνιζόμενοι μπορούν να υποβάλλουν οικονομική προσφορά για ένα ή περισσότερα τμήματα/ομάδες ειδών. Η προσφερόμενη τιμή σε περίπτωση υπογραφής σύμβασης, θα ισχύει για όλη τη διάρκεια ισχύος της σύμβασης.

Ανάδοχος/οι θα αναδειχτεί/ουν εκείνος/οι που θα προσφέρει/ουν την χαμηλότερη τιμή ανά δρομολόγιο/α ή για ομάδα/ες δρομολογίων, όπως θα ορίζεται στην εκάστοτε πρόσκληση υποβολής προσφορών.

Στην περίπτωση που η εφαρμογή του κριτηρίου ανάθεσης θα είχε ως αποτέλεσμα την ανάδειξη ενός μειοδότη σε περισσότερα του ενός τμήματα/δρομολόγια, και υπό την προϋπόθεση ότι τα διατιθέμενα από αυτόν μέσα δεν επαρκούν για την ανάθεση όλων των τμημάτων/δρομολογίων, τα κριτήρια για τον προσδιορισμό των τμημάτων που θα του ανατίθενται, είναι, κατά προτεραιότητα και σε φθίνουσα σειρά, τα ακόλουθα:

α) κριτήριο του μοναδικού προσφέροντος

Με το εν λόγω κριτήριο ανατίθενται, κατ’ απόλυτη προτεραιότητα, το τμήμα/τμήματα, στο οποίο/-α, ο μειοδότης είναι ο μοναδικός που υπέβαλε προσφορά σύμφωνη με τους όρους της παρούσας.

Η ανάθεση τμημάτων στον μειοδότη, κατ’ εφαρμογή του εν λόγω κριτηρίου, δεν αποκλείει την ανάθεση σε αυτόν και άλλων τμημάτων, κατ’ εφαρμογή του δεύτερου κριτηρίου, ως κατωτέρω.

β) το κριτήριο της μεγαλύτερης προσφερόμενης τιμής

Το εν λόγω κριτήριο εφαρμόζεται, μετά την εφαρμογή του πρώτου κριτηρίου, στα εναπομείναντα τμήματα/δρομολόγια, στα οποία υπάρχουν και άλλοι προσφέροντες, πέραν του μειοδότη.

Σύμφωνα με αυτό, ανατίθενται στον μειοδότη, κατά φθίνουσα σειρά, το τμήμα/τμήματα με την υψηλότερη προσφερόμενη από αυτόν τιμή.

Η Διακήρυξη διατίθεται σε **ηλεκτρονική μορφή** μέσω του διαδικτύου στη διεύθυνση http://www.promitheus.gov.gr και http://www.pnai.gov.gr

Περισσότερες πληροφορίες για τους όρους της Διακήρυξης θα δίδονται από το Τμήμα Προμηθειών της Δ/νσης Οικονομικού της Π.Ε. Δωδεκανήσου της Περιφέρειας Νοτίου Αιγαίου, Πλατεία Ελευθερίας 1, Τ.Κ.85131,Ρόδος τηλ. 2241360543- 2241360544, E- mail: a.dikaiou@rho.pnai.gov.gr και m.lyristis@rho.pnai.gov.gr

Ο ΠΕΡΙΦΕΡΕΙΑΡΧΗΣ

ΝΟΤΙΟΥ ΑΙΓΑΙΟΥ

ΓΙΩΡΓΟΣ ΧΑΤΖΗΜΑΡΚΟΣ